Dit kan 'n fantastiese plek wees. Ons is baie vriendelik ontvang, lekker gerus na 'n lang dag en al is dit op 'n plaas het ons veilig gevoel. Maar daar is 'n paar dinge wat pla. Die stort se glaspanele was vuil (gevlek), agter is 'n baie lekker privaat stoepie maar die gras was lank en daar was siggaretstompies orals. Weet dit is op 'n plaas en daar moet stof wees maar 2 matjies voor die beddens sal 'n groot verskil maak. Daar is kofie- en teemaakgeriewe maar niks melk nie. Daar is 'n bed lampie langs die bed maar kon dit nie gebruik het nie want dit het 'n tweepuntprop en geen tweepuntprop in die muur beskikbaar nie.
Ons verblyf was aangenaam met onderdakparkering redelik naby die kamers. Die kamers is goed uitgerus met alles wat nodig is. Ongelukkig was die kamers nie behoorlik skoongemaak nie. Baie stowwerig. Die badkamer is baie gerieflik en groot genoeg maar het ernstige onderhoud en verf nodig aan die plafon. Dit het glad nie 'n goeie indruk geskep met verf wat orals afdop nie. Die slaapkamer is lekker groot en die bed baie gemaklik. Hier was die gordyn 'n oogseer. Te lank en nie behoorlik gehang nie. Die sementtafel en -bankies buite is baie handig, maar ons kon dit bedags skaars gebruik. Dit moet onderdak kom vir beskerming teen son en reën. Ten spyte van al die negatiewe kommentaar het ons nogtans lekker gebly en die gasheer is baie behulpsaam.
Dit was 'n lekker oornagplekkies. Ons was gegroet deur 'n baie gawe gasvrou. Die eenhede is goed toegerus, skoon en netjies.
Ons is baie hartlik verwelkom, plekkie is op 'n plaas so ons was mal oor die ongekunstelde gevoel van die plekkie, oulike plekkie.
Baie vriendelike verwelkoming en bereid om te help. Die is ons 2de keer wat ons by Buffalo River Self-catering oorslaap. Albei geleenthede is ons tegemoet gekom met 'n ekstra matras vir ons peuter. Definitief waarde vir geld en vir óns perfek geleë. Sal enige tyd weer hier oornag.
'n Aangename ervaring wat bestaan het uit 'n warm ontvangs, gerieflike fasiliteite, en die plaaslewe op jou voorstoep.
Buffalo River Self-catering is waarlik waarde vir geld. Ons het maklik tuis gevoel. Die plekkie is goed ingerig met 'n heerlike groot bed met 'n knus duvet en genoeg komberse vir die koudste wintersnag. Die private braaiarea agter was ook 'n lekker pluspunt.
Sal vir seker weer van Buffalo gebruik maak. Dit voel soos 'n tweede tuiste. Sal dit beslis vir enige iemand aanbeveel!
Verblyf baie privaat, tog was die eienaars baie behulpsaam en vriendelik. Genoeg ruimte vir buite kuier met gerieflike braaiplek.
Alles wat jy nodig het in 'n heerlike plaasomgewing. Die eenhede is netjies en gerieflik en die eienaars baie vriendelik en hulpvaardig.
Die mense was baie gaaf gehelp waar hulle kon, woonstel was elke dag skoongemaak, baie vriendelike mense. Ons verwysings aangestuur watse plekke kan ons besoek en gaan sien.
As jy van die plaaslewe hou, is hierdie beslis vir jou. Lekker visvang vir die kinders. Groot wye vlaktes vir lekker stap. Baie veilig. Alicia is 'n wonderlike gasvrou wat uit haar pad gaan om jou te gemoed te kom.